CELEX: 32005D0409
Language: et
Date: 2005-05-31 00:00:00
Title: 2005/409/EÜ: Komisjoni otsus, 31. mai 2005, millega muudetakse otsuse 2003/804/EÜ (milles sätestatakse edasiseks kasvatamiseks, nuumamiseks, ülekandmiseks või inimtoiduks ettenähtud molluskite, nende marja ja sugurakkude importimise loomatervishoiu- ja sertifitseerimisnõuded) I lisa (teatavaks tehtud numbri K(2005) 1585 all)   (EMPs kohaldatav tekst)

2.6.2005   
            
            
               ET
            
            
               Euroopa Liidu Teataja
            
            
               L 139/16
            
         
      KOMISJONI OTSUS,
   31. mai 2005,
   millega muudetakse otsuse 2003/804/EÜ (milles sätestatakse edasiseks kasvatamiseks, nuumamiseks, ülekandmiseks või inimtoiduks ettenähtud molluskite, nende marja ja sugurakkude importimise loomatervishoiu- ja sertifitseerimisnõuded) I lisa
   (teatavaks tehtud numbri K(2005) 1585 all)
   (EMPs kohaldatav tekst)
   (2005/409/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. jaanuari 1991. aasta direktiivi 91/67/EMÜ akvakultuurloomade ja -toodete turuleviimist reguleerivate loomatervishoiunõuete kohta, (1) eriti selle artikli 19 lõiget 1,
   ning arvestades järgmist:
   
               (1)
            
            
               Komisjon otsusega 2003/804/EÜ (2) on sätestatud ajutine loetelu kolmandate riikide kohta, millest liikmesriikidel on lubatud importida ühendusse elusmolluskeid, nende marja ja sugurakke edasiseks kasvatamiseks, nuumamiseks, ülekandmiseks või inimtoiduks, samuti näidised sertifikaatide kohta, mis peavad selliste saadetistega kaasas olema.
            
         
               (2)
            
            
               Ameerika Ühendriigid, Horvaatia, Kanada, Maroko, Tuneesia, Türgi ja Uus-Meremaa on kantud kõnealusesse ajutisse loetellu, mis põhineb praegu toimuval kaubavahetusel liikmesriikidega, kuni ühendus hindab nende kolmandate riikide molluskihaiguste suhtes antavat garantiid.
            
         
               (3)
            
            
               Komisjon on hinnanud Maroko, Tuneesia, Türgi ja Uus-Meremaa pakutavat loomatervishoiu alast garantiid ning leidnud, et see ei vasta kõikidele nõuetele, mis on kehtestatud direktiiviga 91/67/EMÜ ja nõukogu 22. detsembri 1995. aasta direktiiviga 95/70/EÜ, millega sätestatakse minimaalsed ühenduse meetmed teatavate kahepoolmelisi molluskeid mõjutavate haiguste tõrjeks. (3)
               
            
         
               (4)
            
            
               Kanada ja Uus-Meremaa on komisjonile teatanud, et neil ei ole praegu huvi ühendusse eksportida edasiseks kasvatamiseks, nuumamiseks või ülekandmiseks ettenähtud elusmolluskeid.
            
         
               (5)
            
            
               Ameerika Ühendriigid on esitanud oma kava molluskite kasvatamise alase ekspordi sertifitseerimise osas. Komisjon on seda kava hinnanud ja leidnud, et see annab edasiseks kasvatamiseks, nuumamiseks või ülekandmiseks ettenähtud elusmolluskite ühendusse eksportimiseks vajaliku garantii.
            
         
               (6)
            
            
               Horvaatial ei ole lubatud eksportida inimtoiduks ettenähtud elusmolluskeid vastavalt komisjoni 17. detsembri 1996. aasta otsusele 97/20/EÜ, millega kehtestatakse loetelu kolmandate riikide kohta, mis täidavad kahepoolmeliste molluskite, okasnahksete, mantelloomade ja meritigude tootmise ja turuleviimise vastavustingimusi. (4) Seetõttu ei tohiks niisuguste molluskite importi sellest riigist lubada ka otsusega 2003/804/EÜ.
            
         
               (7)
            
            
               Ühtlasi tuleks lihtsustada otsuse 2003/804/EÜ I lisas asuvat tabelit.
            
         
               (8)
            
            
               Seepärast tuleks otsust 2003/804/EÜ vastavalt muuta.
            
         
               (9)
            
            
               Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2003/804/EÜ I lisa asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 31. mai 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 46, 19.2.1991, lk 1. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).
   
      (2)  ELT L 302, 20.11.2003, lk 22. Otsust on viimati muudetud otsusega 2004/623/EÜ (ELT L 280, 31.8.2004, lk 26).
   
      (3)  EÜT L 332, 30.12.1995, lk 33. Otsust on viimati muudetud 2003. aasta ühinemisaktiga.
   
      (4)  EÜT L 6, 10.1.1997, lk 46. Otsust on viimati muudetud otsusega 2002/469/EÜ (EÜT L 163, 21.6.2002, lk 16).
   
      LISA
      
         
            “I LISA
            Territooriumid, kust on lubatud importida Euroopa Ühenduse vetesse edasiseks kasvatamiseks, nuumamiseks või ülekandmiseks ettenähtud teatavat liiki elusmolluskeid, nende marja ja sugurakke või kust on lubatud importida enne inimtoiduks kasutamist täiendavaks töötlemiseks ettenähtud elusmolluskeid
            
                        Riik
                     
                     
                        Territoorium
                     
                     
                        Märkused
                     
                  
                        ISO-kood
                     
                     
                        Nimi
                     
                     
                        Kood
                     
                     
                        Kirjeldus
                     
                  
                        CA
                     
                     
                        Kanada
                     
                     
                         
                     
                     
                         
                     
                     
                        Üksnes enne inimtoiduks kasutamist täiendavaks töötlemiseks ettenähtud elusmolluskid
                     
                  
                        MA
                     
                     
                        Maroko
                     
                     
                         
                     
                     
                         
                     
                     
                        Üksnes enne inimtoiduks kasutamist täiendavaks töötlemiseks ettenähtud elusmolluskid
                     
                  
                        NZ
                     
                     
                        Uus-Meremaa
                     
                     
                         
                     
                     
                         
                     
                     
                        Üksnes enne inimtoiduks kasutamist täiendavaks töötlemiseks ettenähtud elusmolluskid
                     
                  
                        TN
                     
                     
                        Tuneesia
                     
                     
                         
                     
                     
                         
                     
                     
                        Üksnes enne inimtoiduks kasutamist täiendavaks töötlemiseks ettenähtud elusmolluskid
                     
                  
                        TR
                     
                     
                        Türgi
                     
                     
                         
                     
                     
                         
                     
                     
                        Üksnes enne inimtoiduks kasutamist täiendavaks töötlemiseks ettenähtud elusmolluskid
                     
                  
                        US
                     
                     
                        Ameerika Ühendriigid
                     
                     
                        US-01versioon 1/2005
                     
                     
                        
                                    —
                                 
                                 
                                    Humboldt Bay (California)
                                 
                              
                                    —
                                 
                                 
                                    Netarts Bay (Oregon)
                                 
                              
                                    —
                                 
                                 
                                    Wilapa Bay, Totten Inlet, Oakland Bay, Quilcence Bay ja Dabob Bay (Washington)
                                 
                              
                                    —
                                 
                                 
                                    NELHA (Hawaii)
                                 
                              
                     
                        Enne inimtoiduks kasutamist edasiseks kasvatamiseks, nuumamiseks või ülekandmiseks ning edasiseks töötlemiseks ettenähtud elusmolluskid”